钦定古今图书集成/历象汇编/岁功典/第013卷 > 《哨遍》苏轼
## 钦定古今图书集成/历象汇编/岁功典/第013卷 > 《哨遍》苏轼

“睡起画堂，银蒜押帘，珠幕云垂地。初雨歇，洗出碧罗
天，正溶溶、养花天气。一霎暖风回芳草，荥光浮动，卷
皱银塘水。方杏靥匀酥，花须吐绣，园林翠红排比。见
乳燕捎蝶过繁枝。忽一线炉香惹游丝。昼永人闲，独
立斜阳，晚来情味。　便乘兴、携将佳丽，深入芳菲里。
拨胡琴语，轻拢慢撚总伶俐。看紧约罗裙，急趣檀板，
霓”裳，入破惊鸿起。颦月临眉，醉霞横脸，歌声悠扬云
际。任满头红雨，落花飞坠。渐𫛛鹊楼西玉蟾低，尚徘
徊、未尽欢意。君看今古悠悠，浮幻人间世。这些百岁
光阴，几日三万六千而已。醉乡路稳不妨行，但人生、
要适情耳。